section_heading: Prvi svjetski rat
paragraph_text: Na početku Prvog svjetskog rata 19. pješačka divizija nalazila se u sastavu 2. armije kojom je na Zapadnom bojištu zapovijedao Karl von Bülow. Zapovijedajući 19. pješačkom divizijom Hofmann prelazi belgijsko-njemačku granicu, te sudjeluje u opsadi Liegea. Potom divizija sudjeluje u Bitci kod Charleroia, te Bitci kod St. Quentina. Hofmann s 19. pješačkom divizijom sudjeluje i u Prvoj bitci na Marni, nakon čega se divizija povlači na položaje sjeveroistočno od Reimsa. U listopadu 19. pješačka divizija ulazi u sastav 7. armije pod zapovjedništvom Josiasa von Heeringena gdje provodi zimu.